S-882/2014

Mál þetta, sem dómtekið var 12. nóvember sl., er höfðað með ákæru útgefinni af sérstökum saksóknara 10. október 2014 „á hendur S-kk-þgf E-kk-þgf, [...] [...] fyrir meiri háttar brot gegn skattalögum sem framkvæmdastjóra og stjórnarmanni einkahlutafélagsins Vogasteinn (nú þrotabú) [...], með því að hafa:

1. Eigi staðið skil á virðisaukaskattsskýrslu fyrir tímabilið maí – júní 2013 á lögmæltum tíma og fyrir að hafa eigi staðið skil á virðisaukaskatti sem innheimtur var í rekstri einkahlutafélagsins vegna uppgjörstímabilanna mars – apríl til og með nóvember – desember rekstrarárið 2011, allra tímabila rekstrarársins 2012 og mars – apríl og maí – júní rekstrarárið 2013, í samræmi við IX. kafla laga nr. 50/1988, um virðisaukaskatt, samtals að fjárhæð kr. 14.331.015, sem sundurliðast sem hér greinir:

2. Eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna júní til og með desember rekstrarárið 2011, allra greiðslutímabila rekstrarársins 2012 og janúar til og með ágúst rekstrarárið 2013, samtals að fjárhæð kr. 8.180.715, sem sundurliðast sem hér greinir.

LINK Excel.Sheet.12 "\\\\skra12.tmd.is\\heimasvaedi$\\kristini\\My Documents\\ákærumeðferð\\vogasteinn\\töflur.xlsx" "staðgr. !R1C1:R37C4" \a \f 4 \h \* MERGEFORMAT

Framangreind brot ákærða teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005, að því er varðar 1. tölulið ákæru.

b) 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005, að því er varðar 2. tölulið ákæru.“

Er þess krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1965. Hann hefur ekki áður sætt refsingu, svo kunnugt sé.

Við ákvörðun refsingar er til þess litið að ákærði hefur játað sök greiðlega. Samkvæmt lögum nr. 50/1988 og lögum nr. 45/1987 er unnt að fara niður úr refsilágmarki þeirra laga, sem annars nemur tvöfaldri skattfjárhæð, hafi brot einskorðast við að standa ekki skil á réttilega tilgreindum virðisaukaskatti samkvæmt virðisaukaskattskýrslu eða réttilega tilgreindri staðgreiðslu samkvæmt skilagrein staðgreiðslu, enda hafi verið staðin skil á verulegum hluta skattfjárhæðar eða málsbætur séu miklar.

Samkvæmt heildaryfirliti um afdregna en vangoldna staðgreiðslu opinberra gjalda af launum launþega og heildaryfirliti um vangoldinn virðisaukaskatt voru staðin skil á verulegum hluta virðisaukaskatts fyrir tímabilin mars-apríl og maí-júní 2011. Verður skattfjárhæð því ekki tvöfölduð fyrir það tímabil. Að öðru leyti voru vanhöld á skilum virðisaukaskatts. Að því er staðgreiðslu varðar voru staðin skil á greiðslum að því er tímabilin júní, júlí og ágúst 2011 varðar. Verður skattfjárhæð þar ekki tvöfölduð. Að öðru leyti voru staðin skil á það litlum hluta eða engum að ekki er unnt að komast niður úr refsilágmarki. Ekki verður séð að aðrar greiðslur hafi verið inntar af hendi. Skilyrði eru því ekki til að taka tillit til innborgana sem leiða eigi til lækkunar á refsingu. Er refsing ákærða ákveðin fangelsi í 8 mánuði, sem skilorðsbundin verður með þeim hætti er í dómsorði greinir. Þá greiði ákærði sekt að fjárhæð 38.900.000 krónur í ríkissjóð innan fjögurra vikna frá birtingu dómsins, ella sæti ákærði fangelsi í 12 mánuði.

Ákærði greiði málsvarnarþóknun skipaðs verjanda, að teknu tilliti til virðisaukaskatts, svo sem í dómsorði greinir.

Af hálfu ákæruvalds flutti málið K-kvk-nf I-kvk-nf, saksóknarfulltrúi sérstaks saksóknara.

D ó m s o r ð :

Ákærði, S-kk-nf E-kk-nf, sæti fangelsi í 8 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði sekt að fjárhæð 38.900.000 krónur í ríkissjóð innan fjögurra vikna frá birtingu dómsins, en sæti ella fangelsi í 12 mánuði.

Ákærði greiði málsvarnarþóknun skipaðs verjanda síns, M-kvk-ef H-kvk-ef S-kvk-ef héraðsdómslögmanns, 140.560 krónur.

S-kk-nf S-kk-nf.